230 
dette Omraade, dels er visse Former fra Abra-Samfundet, der gaar 
særlig langt ind som Aricia armiger, Nephtys coeca og Abra alba, 
dels nogle Former fra Zostera-Omraadet, som gaar særlig langt ud 
som f. Eks. Cerithium reticulatum og Trochus cinerarius. Den eneste 
Art, der ikke hører til in oget af de tilgrænsende Samfund, er Echi- 
nocyamus pusillus, der synes særlig knyttet til Grus- og Sandbund; 
skal dette Omraade derfor benævnes efter noget Dyr, maa det 
blive efter Echinocyamus . Echinocyamus-Samfundet kan derfor kort 
karakteriseres som et til Grunde og til Grundkanten knyttet Over¬ 
gangs-Samfund mellem Abra-Samfundet og Zosteraens Samfund. 
Det er befolket ganske overvejende med Udløbere fra disse to 
Samfund, men da disse Arter forekommer med langt ringere Hyp¬ 
pighed her end paa de Samfund, hvor de hører hjemme, bliver 
Echinocyamus-Samfundet i Forhold til Abra-Samfundet og til Zostera- 
Omraadet meget individfattigt. Inden vi forlader Echinocyamus- 
Samfundet, maa vi blot oplyse, at ved en Række „Profiler 44 , der i 
Sommeren 1920 blev taget i Sallingsund, d. v. s. en Række Bund¬ 
prøver i en Linie vinkelret paa Kysten fra Dybet ind til Zosteraen, 
fandtes overalt paa Grundkanten lige udenfor Zosteraen et karak¬ 
teristisk Echinocyamus-Samfund. 
Som det fremgaar af ovenstaaende, er de i et Dyresamfund 
levende Arter ikke ganske bundne til dette, men sender, i større 
eller mindre Udstrækning for de forskellige Arters Vedkommende, 
Udløbere ind paa de tilgrænsende Samfund, hvor deres Hyppighed 
pr. m 2 dog altid bliver ringere. Det vil derfor være af nogen Inter¬ 
esse at betragte en Del af Arterne særskilt med Hensyn til deres 
Udbredelse. Dette Spørgsmaal er jo iøvrigt i nogen Grad berørt 
ovenfor ved Sammenligningen med Biologisk Stations Prøver, hvor 
det særlig var de forskellige Formers mere eller mindre jævne 
Udbredelse, der var Genstand for Omtale. Af Nucula nitida blev 
i samtlige 1500 Prøver taget ialt 9928 Individer, hvoraf 9600 paa 
Abra-Samfundet. Paa Abra-Samfundet blev taget 1091 Prøver, alt- 
saa bliver der gennemsnitlig 9 Nucula pr. Prøve; er Udbredelsen 
meget jævn, skal der altsaa være ca. 8—10 Nucula i hver Prøve. 
Af de ovennævnte 1091 Prøver var der imidlertid 137, i hvilke 
der slet ingen Nucula nitida var, medens der i 222 var mere end 
15 Individer. Udbredelsen er altsaa ikke ganske jævn, hvilket, 
som tidligere omtalt, ganske stemmer med det umiddelbare Indtryk 
